三元里大道

係中國廣東省廣州市入面嘅其中一條主幹道，呢條主幹道喺白雲區入面。成條馬路嘅走向好似符號「，一直向北去到機場路嗰頭。馬路上面有機場高速嘅高架。呢條馬路係雙向行駛。

概要 
全長4.7公里，闊30米，雙向6車道。

史 
三元里大道嘅大部分路段都係以前嘅廣花公路，呢度係廣州接去花都最早嘅其中一條路，不過嗰陣時重係一條爛泥路。到咗1982年，廣州市政府就決定整好條馬路，不過由於唔夠錢，結果就整成雙向2車道之後就冇再整落去喇。到咗1999年，廣州市政府決定起機場高速，嚟解決呢條馬路成日塞車嘅問題，結果拆嗮附近一大堆城中村嘅舖頭。喺起緊高速嗰陣，順便連條馬路都整闊埋。到咗2002年機場高速整好嗰陣，馬路就變咗6車道。喺2004年，由於呢條馬路唔再係之前廣花公路嘅一部分，於是改咗路名，即係依家嘅「三元里大道」。

機場高速 

喺1998年，廣州市當局就話要起條機場高速、整闊條廣花公路，嚟解決成日塞車嘅問題。到咗2002年，機場高速完工開通，馬路重整闊咗。

經過嘅道路 

呢度啲路順序係從南去到北嚟排嘅，其中加粗咗嘅字係主幹道：
解放北路、機場路
祥港街
祥元路
群英大街
走馬崗路
瑤華街
瑤華中街
礦泉新街
北站路、北環高速公路、華園路
樂嘉路
益壽路
遠景路
棠景路
合益街
水邊街
德康路、崗貝路
國強大街
祥崗外街
高田街
棠新街
棠安路
機場路

廣州主幹道‎
廣州市白雲區